पूर्ववर्ती लैण्डलाइन का स्थान अब मोबाइल ने ले लिया है. इसी तरह लैपटॉप के बदले अच्छे स्मार्ट फोन पर खर्च करना किफायती होने लगा है. दुनियाभर में और भारत में स्मार्ट फोन धारकों की संख्या तेजी से बढ़ रही है. स्मार्ट फोन धारकों की संख्या पर विचार करें तो चीन पहले नंबर पर है और भारत दूसरे नंबर पर. अनेक लोगों के जीवन में, कार्यप्रणाली में, कार्यक्षमता में और सम्पन्नता में इस स्मार्ट फोन का महत्वपूर्ण योगदान है. कई बार स्मार्ट फोन के अति उपयोग की ओर ध्यान आकर्षित किया जाता है. आधुनिकीकरण के अधिसंख्य अस्त्र दुधारी होते हैं. बिजली का शॉक लगने पर किसी व्यक्ति की मौत भी हो सकती है इसलिए बिजली का इस्तेमाल क्या हम बंद कर सकते हैं? हवाई जहाज में खराबी आने पर एसटी की तरह सड़क पर उतर कर जान बचाने का अवसर क्या विमान यात्रा में होता है? आवश्यक सावधानी बरतते हुए प्रौद्योगिकी को अपना गुलाम बनाकर अपना कार्य करवा लेना ही उचित है. इंटरनेट पर उपलब्ध आंकड़ों के अनुसार,